ඒ මෙතක් දිග හැරුණු අයි.පී.එල්. තරගාවලි ඉතිහාසය තුල වැඩිම වාර ගණනක් ශූරතාව දිනාගත් කණ්ඩායම් අතර දෙවන තැන පසුවෙමින්.ඊයේ නිමා වූ අවසන් මහා තරගයේ වීරයා ලෙස සුපර් කිංග්ස් කණ්ඩායමේ ෆෆ් ඩූප්ලේසිස් සම්මාන දිනාගත් අතර රෝයල් චැලේන්ජස් බැංගලෝර් කණ්ඩායමේ වේග පන්දු යවන ක්‍රීඩක හර්ෂාල් පටෙල් තරගාවලියේ වීරයා බවට පත් වුණා.ඒ තරග 15කට එක්ව කඩුලු 32ක් දවාගෙන සමස්ත තරගාවලියේ වැඩිම කඩුලු ලාභියා බවට පත්වෙමින්.තරගාවලියේ වැඩිම ලකුණු ලාභීන් අතර පෙරමුණ ගන්නට චෙන්නායි කණ්ඩායමේ රුතුරාජ් ගයික්වාඩ් සමත් වූ අතර තරගාවලියේ වටිනාම ක්‍රීඩකයා බවට පත් වුණේ බැංගලෝර් කණ්ඩායමේ හර්ෂාල් පටෙල් වීම විශේෂත්වයක්.අවසන් මහා තරගයේ කාසිය වාසිය දිනූ කොල්කටා නයිට් රයිඩර්ස් නායක ඔවින් මෝගන් පළමුව පන්දුවට පහරදීමට චෙන්නායි සුපර් කින්ග්ස් කණ්ඩායමට ආරාධනා කළා.එම ආරාධනයෙන් උපරිම ප්‍රයෝජන ගත් චෙන්නායි සුපර් කින්ග්ස් කණ්ඩායම නියමිත පන්දුවාර 20 තුළ කඩුලු 03ක් දැවී ලකුණු 192ක් ලබා ගනිමි ලකුණු 193ක දැවැන්ත ඉලක්කයක් නයිට් රයිඩර්ස් පිත්කරුවන්ට ලබා දුන්නා.චෙන්නායි සුපර් කින්ග්ස් කණ්ඩායම වෙනුවෙන් ෆාෆ් ඩු ප්ලෙසිස් ලකුණු 86ක් රැස්කළ අතර මොයින් අලි නොදැවි ලකුණු 37ක් රැස් කිරීමට සමත් වුණා.පිළිතුරු ඉනිම සඳහා පිටියට පිවිසි කොල්කටා නයිට් රයිඩර්ස් කණ්ඩායමට පන්දුවාර 20 තුළ රැස්කළ හැකිවූයේ කඩුලු 09ක් දැවී ලකුණු 165ක් පමණයි.කොල්කටා නයිට් රයිඩර්ස් කණ්ඩායම වෙනුවෙන් ෂුබ්මන් ගිල් ලකුණු 51ක් රැස්කළ අතර වෙන්කටේෂ් අයියර් ලකුණු 50ක් රැස් කළා.කෙසේ වෙතත් ඔවුන්ගේ එම උත්සාහය කොල්කටා ජයග්‍රහණය සඳහා ප්‍රමාණවත් වුයේ නැහැ.ෂුබ්මන් ගිල් ලකුණු 27ක් ලබාගෙන සිටිය දී රවින්ද්‍ර ජඩේජා යොමුකළ නීත්‍යානුකූල පන්දුවකට ඉහළින් එල්ලකරන පහරක් උඩ පන්දුවක් ලෙස සුරැකිව රැකගන්නට අම්බති රයිදු සමත් වුණා.එම අවස්ථාවේ පිටියෙන් ඉවත්ව යාමට ෂුබ්මන් ගිල් සැරසෙන අතර විනිසුරුවන් විසින් ඔහුව වළකා සිටියේ ඔහු නොදැවුණු ක්‍රීඩකයෙක් බවට දැනුම් දෙමින්.විනිසුරුවරුන්ගේ මෙම විශ්මිත තීරණය සම්බන්ධව පුනරූප නැරඹීමේ දී පෙනී යන්නේ ෂුබ්මන් ගිල් එල්ල කළ පන්දු පහර කැමරා හැසිරවීම සඳහා පිටියට ඉහළින් ඇද ඇති කේබලයක වැදීමෙන් අනතුරුව පන්දුව අම්බති රයිදු  විසින් රැක ගන්නා බවයි.ෂුබ්මන් ගිල්ට ලද එම වාසනාවන්ත අවස්ථාවෙන් ප්‍රයෝජනා ගන්නා ඔහු පන්දු 43ක දී ලකුණු 51ක් රැස් කිරීමට සමත් වනවා.පන්දු යැවීමේදී ෂර්දුල් ඨාකූර් කොල්කටා කඩුලු 03ක් දවාගත් අතර ජොෂ් හැස්ල්වුඩ් සහ ජඩේජා කඩුලු 02 බැගින් දවා ගනිමින් චෙන්නායි ජයග්‍රහණයට පාර කැපුවා.